Statele Unite impun sancțiuni Rusiei pentru atacuri cibernetice. Cel puțin zece ruși ar putea fi expulzați.
Guvernul SUA emite sancțiuni în urma atacurilor cibernetice din partea Rusiei. Sancțiunile vizează peste 30 de entități rusești și 10 persoane din SUA. Joe Biden: Zilele SUA de "rostogolire" către președintele rus s-au terminat.
SUA vor impune sancțiuni Rusiei pentru atacuri cibernetice. Administrația Biden va emite în curând un ordin executiv pentru aceste sancțiuni. Decizia vine după ce americanii i-au acuzat pe ruși că au intervenit în alegerile prezidențiale din 2020.Guvernul american vine cu sancțiuni care vizează peste 30 de entități rusești și includ expulzarea a cel puțin 10 persoane din SUA. Diplomații sunt printre cei vizați. De asemenea, sancțiunile vin într-un moment tensionat pentru relațiile dintre SUA și Rusia. Într-un apel din această săptămână, Joe Biden i-a spus lui Putin că SUA vor acționa ferm în apărarea intereselor naționale. Mai mult decât atât, el i-a propus președintelui rus o întâlnire într-o țară terță pentru a discuta și a găsi domenii pentru a lucra împreună.Cum au ajuns SUA să acuze Rusia de atacuri cibernetice?Anul trecut, cercetătorii în securitate cibernetică au identificat o spargere într-un software numit SolarWinds. Intruziunea a permis accesul infractorilor digitali la 18.000 de rețele de calculatoare guvernamentale și private. Oficialii serviciilor de informații cred că Rusia a fost în spatele atacului. Președintele Microsoft, Brad Smith, a spus că hack-ul SolarWinds a fost cel mai mare și mai soficisticat atac pe care l-a văzut vreodată.Într-un raport de luna trecută, agențiile de informații americane au conchis că Putin ar fi dirijat eforturile pentru a-l ajuta pe Donald Trump să câștige un al doilea mandat.